Գրիգոր Կարապետյան (ճարտարագետ)

Գրիգոր Սերգեյի Կարապետյան (), հայ ճարտարագետ-կիբեռնետիկ, արտադրության կազմակերպիչ։ ՀԽՍՀ վաստակավոր ճարտարագետ (1985)։

Կենսագրություն 
1955 թվականին ավարտել է Երևանի պոլիտեխնիկական ինստիտուտը։ 1956-1957 թվականներին վերապատրաստվել է Մոսկվայի բարձրագույն տեխնիկական ուսումնարանում։ Աշխատել է Երևանի մաթեմատիկական մեքենաների ԳՀԻ-ում, մասնակցել «Արագած», «Երևան» և պաշտպանական նշանակության «Վոլնա» և «Կարատ» ԷՀՄ-ների մշակմանը։ 1958-1961 թվականներին Կարապետյանի անմիջական ղեկավարությամբ մշակվել է ԽՍՀՄ-ում առաջին համապիտանի «Հրազդան» ԷՀՄ-ն։ 1962-1974 թվականներին եղել է ԷՀՄ-ների փորձնական գործարանի տնօրեն, 1974-1977 թվականներին՝ «Էլեկտրոն» միավորման առաջին գլխավոր տնօրեն, որտեղ իրականացվել է «Հրազդան-2», «Հրազդան-3», «Նաիրի-2», «Նաիրի-3» և այլ հաշվողական մեքենաների արտադրությունը։ 1977-1981 թվականներին կազմակերպել է «Հրազդանմաշ» գրծարանը և Ռադիոտեղորոշիչ սարքերի արտադրությունը։ 1985-1990 թվականներին եղել է Երևանի մաթեմատիկական մեքենաների ԳՀԻ-ի տնօրենի տեղակալ, 1990-1992 թվականներին՝ տնօրեն։

Մրցանակներ 
 ԽՍՀՄ պետական մրցանակ 1975, 1983
 Մի շարք շքանշաններ, մեդալներ

Ծանոթագրություններ 

1933 ծնունդներ
2021 մահեր
Հոկտեմբերի 8 ծնունդներ
Հայ ճարտարագետներ
Հայ կիբեռնետիկներ
Գորիս քաղաքում ծնվածներ
ՀԽՍՀ վաստակավոր ճարտարագետներ
ՀՊՃՀ շրջանավարտներ
ԽՍՀՄ Պետական մրցանակի դափնեկիրներ
Տեխնիկական գիտությունների թեկնածուներ
Հոկտեմբերյան հեղափոխության շքանշանով պարգևատրվածներ